4. ΝΟΜΟΘΕΤ. ΔΙΑΤΑΓΜΑ υπ’ αριθ. 2428 της 9/9 Μαΐου 1953 Περί κυρώσεως της από 12 Μαΐου 1951 συμφωνίας μεταξύ της Ελληνικής Κυβερνήσεως και της Παγκοσμίου Οργανώσεως Υγείας. Άρθρον μόνον.-Κυρούται και έχει πλήρη ισχύν η από 12 Μαΐου 1951 μεταξύ της Ελληνικής Κυβερνήσεως και της Παγκοσμίου Οργανώσεως Υγείας συμφωνία περί παροχής υπό της Οργανώσεως ταύτης τεχνικής συμβουλευτικής συνδρομής κλπ., ης το κείμενον έπεται εν Γαλλικώ πρωτοτύπω και Ελληνική μεταφράσει. Η ισχύς της συμφωνίας ταύτης άρχεται από της υπογραφής αυτής. ΣΥΜΦΩΝΙΑ Μεταξύ της Ελληνικής Κυβερνήσεως και της Π.Ο.Υ. δια την παροχήν Τεχνικής συμβουλευτικής συνδρομής ή ετέρων υπηρεσιών παρά της Οργανώσεως ταύτης. Η Ελλην. Κυβέρνησις αφ’ ενός και Η Παγκόσμιος Οργάνωσις Υγείας αφ’ ετέρου: Επιθυμούσαι όπως καθορίσουν τους όρους οίτινες θα διέπουν την παροχήν παρά της Π.Ο.Υ. (εφεξής καλουμένης «η Οργάνωσις») τεχνικής συμβουλευτικής φύσεως συνδρομής ή ετέρων υπηρεσιών αιτουμένων υπό της Ελληνικής Κυβερνήσεως εφεξής καλουμένης «η Κυβέρνησις» συνεφώνησαν τα κάτωθι: Άρθρ.9.-α)Επί τω τέλει της συμφωνίας ταύτης, η Κυβέρνησις παρέχει εις την Οργάνωσιν εν τη εκτελέσει του έργου του αναληφθέντος βάσει της συμφωνίας ταύτης, και εις το προσωπικόν και τους εμπειρογνώμονας αυτής τους ασχολουμένους εις τα κατ’ εφαρμογήν της Συμφωνίας ταύτης προγράμματα, τα προνόμια και ασυλίας τα αναφερόμενα εις την Γενικήν Σύμβασιν περί των προνομίων και των ασυλιών των ειδικευμένων Οργανώσεων και εις το 7ον παράρτημα ταύτης ως ενεκρίθησαν ταύτα παρά της Παγκοσμίου Συνελεύσεως Υγείας, ως και πάντα έτερα προνόμια και ασυλίας άτινα θέλουσι περιληφθή εις ιδιαίτερον έγγραφον καταρτισθησόμενον μεταξύ των μερών της παρούσης συμφωνίας. β)Αι διατάξεις της ως άνω συμβάσεως δεν έχουσιν εφαρμογήν επί του προσωπικού του διατιθεμένου υπό της Κυβερνήσεως και το οποίον δεν ανήκει εις το προσωπικόν, του εμπειρογνώμονος ή υπαλλήλους της οργανώσεως. Σελ.949 Παγκόσμια Οργάνωση Υγείας 34.Λ.δ.4 Άρθρ.10.-Η Κυβέρνησις θα λάβη τα αναγκαία μέτρα, ίνα εξασφαλίση όπως τα υλικά, εφόδια ή ο εξοπλισμός τα οποία ήθελον χορηγηθή υπό της Οργανώσεως και χρησιμοποιηθή υπό ταύτης απαλλαγώσιν παντός φόρου δασμού, φόρου διοδίων, τέλους ή οιασδήποτε ετέρας επιβαρύνσεως καταβαλλομένης εν Ελλάδι. Άρθρ.11. Η Κυβέρνησις θα λάβη τα κατάλληλα μέτρα ίνα προστατεύση την Οργάνωσιν κατά πάσης απαιτήσεως προερχομένης εξ απωλείας, ζημίας, ατυχήματος ή προσγενομένης εις πρόσωπα ή εις πράγματα, ήτις ήθελε προέλθη εν τη εκτελέσει προγράμματος αναληφθέντος εις εκτέλεσιν της παρούσης συμφωνίας. Άρθρ.12.-α)Οιαδήποτε διαφορά μεταξύ της Κυβερνήσεως και της Οργανώσεως προκύπτουσα εκ της ερμηνείας ή εφαρμογής της παρούσης συμφωνίας ή του παραρτήματος ταύτης ή οιασδήποτε ετέρας συμφωνίας σχετικώς προς ταύτην, ήτις δεν ήθελεν διακανονισθή δια της οδού των διαπραγματεύσεων θα υποβάλλεται εις σύλλογον εκ 3 διαιτητών, εξ ων ο πρώτος θα ορίζεται παρά της Κυβερνήσεως, ο δε δεύτερος παρά του Γενικού Διευθυντού της Οργανώσεως και ο τρίτος, ο προεδρεύων διαιτητής, παρά του Προέδρου του Διεθνούς Δικαστηρίου, εκτός αν τα συμβαλλόμενα μέρη εις την παρούσαν συμφωνίαν ήθελον συμφωνήση προκειμένου περί ιδιαιτέρου τινός θέματος να καταφύγουν εις έτερον τρόπον διακανονισμού. β)Ο σύλλογος των διαιτητών επιλαμβάνεται του έργου αυτού, κατόπιν αιτήσεως υποβαλλομένης παρ’ εκατέρου των συμβαλλομένων μερών. γ)Τα συμβαλλόμενα ώδε μέρη συμφωνούν όπως αποδεχθώσιν ως οριστικήν την απόφασιν του συλλόγου των διαιτητών. Άρθρ.13.-α)Εκάτερον των συμβαλλομένων δύναται να ζητήση την αναθεώρησιν της συμφωνίας ταύτης και του Παραρτήματος ταύτης. Εν τη περιπτώσει ταύτη τα δύο συμβαλλόμενα μέρη θα συμφωνήσουν ως προς τας επενεχθησομένας τροποποιήσεις, αίτινες θα τεθώσιν εν ισχύϊ ευθύς ως τα συμβαλλόμενα μέρη ήθελον αποδεχθή ταύτας. β)Η παρούσα Συμφωνία δύναται να καταγγελθή παρ’ εκατέρου των μερών την 31ην Δεκεμβρίου οιουδήποτε έτους, κατόπιν ειδοποιήσεως γενομένης προς το έτερον συμβαλλόμενον μέρος ουχί αργότερον της 30ής Ιουνίου του αυτού έτους. Η ειδοποίησις αύτη ωσαύτως θα αφορά οιανδήποτε επιβοηθητικήν συμφωνίαν ή συμφωνίας γενομένας βάσει του άρθρ. ΙΙΙ της παρούσης συμφωνίας. Σελ.950 Άρθρ.14.-Εις περίπτωσιν καθ’ ην θα συνέβαινον εν Ελλάδι γεγονότα τοιαύτα ώστε να αποβαίνη αδύνατος η εκτέλεσις του εις εκτέλεσιν της παρούσης συμφωνίας, ή συμφωνιών συναφθεισών βάσει του άρθρ. 3 της παρούσης συμφωνίας αναληφθέντος έργου, η Οργάνωσις δικαιούται να καταγγείλη την συμφωνίαν ταύτην ή οιανδήποτε επιβοηθητικήν συμφωνίαν δια γνωστοποιήσεως διαβιβαζομένης εις την Κυβέρνησιν κατά παρέκκλισιν των διατάξεων του άρθρ. 14 παρ. β΄ και δύναται να καλέση την Κυβέρνησιν να παράσχη πάσαν βοήθειαν δια την διευκόλυνσιν του επαναπατρισμού του προσωπικού και την επιστροφήν των εφοδίων, υλικών ή εξοπλισμού, τα οποία είναι δυνατόν να επιστραφώσιν. Άρθρ.15.-Η παρούσα συμφωνία θα ισχύση άμα τη κυρώσει ταύτης υπό της Ελλάδος, συμφώνως προς τους συνταγματικούς αυτής κανόνας. Εις πίστιν των ανωτέρω συνετάχθη και υπεγράφη η παρούσα συμφωνία εν Γενεύη την 12 Μαΐου 1951 εις έξ αντίτυπα, εξ ων τρία εις την γαλλικήν και τρία εις την αγγλικήν, του γαλλικού κειμένου αποτελούντος το επίσημον κείμενον. 34.Λ.δ.4 Παγκόσμια Οργάνωση Υγείας ΠΑΡΑΡΤΗΜΑ της μεταξύ της Ελληνικής Κυβερνήσεως και της Παγκοσμίου Οργανώσεως Υγείας αναφερθείσης συμφωνίας. 1)Κατά την εκπόνησιν και την εκτέλεσιν των προγραμμάτων, η Οργάνωσις θα παρέχη και θα αναλάβη: 1.1.Yπό την επιφύλαξιν των διατάξεων της παρ.2.6 το προσωπικόν συμπεριλαμβανομένων των εμπειρογνωμόνων της Οργανώσεως, των αναγκαίων δια την εξασφάλισιν των προβλεπομένων εν Ελλάδι, υπηρεσιών ως και τα έξοδα ταξιδίου του ως άνω προσωπικού κατά την κάθοδον εις Ελλάδα και την αναχώρησίν των εκ ταύτης. 1.2.Υπό την επιφύλαξιν των διαστάσεων ως αύται θα καθορισθώσι βάσει των διατάξεων της παρ.3 του παρόντος άρθρου ολόκληρον ή μέρος του υλικού εφοδίων και εξοπλισμού, όστις αναγκαιοί δια την εκτέλεσιν των προγραμμάτων και δεν δύναται να εξευρεθή εν Ελλάδι, ως και τα έξοδα μεταφοράς των υλικών εφοδίων και εξοπλισμού των αποστελλομένων εις Ελλάδα και επιστρεφομένων εκ ταύτης. 2)Δια την εκπόνησιν και εκτέλεσιν των προγραμμάτων η Κυβέρνησις θα προμηθεύση δι’ιδίων της μέσων, το προσωπικόν και τας υπηρεσίας ων αι δαπάναι δύνανται να καλυφθώσι δια του εγχωρίου νομίσματος, κυρίως:  2.1.Το Τεχνικόν προσωπικόν το οποίον θα εργάζεται μετά του Προσωπικού της Οργανώσεως και το οποίον ενδέχεται αργότερον να επιφορτισθή με την συνέχισιν των αναληφθέντων βάσει της παρούσης συμφωνίας προγραμμάτων ως και το λοιπόν τεχνικόν, διοικητικόν και βοηθητικόν προσωπικόν. 2.2.Τα υλικά, εφόδια και εξοπλισμόν άτινα ευρίσκονται επί τόπου και τα οποία ήθελον είναι αναγκαία δια την εκτέλεσιν των προγραμμάτων. 2.3.Γραφεία, επίπλωσιν γραφείου και γραφικήν ύλην, αποθήκας, χώρους εναποθηκεύσεως, εγκαταστάσεις εργαστηρίων και χορηγήσεις δημοσίας ωφελείας, συμπεριλαμβανομένου του φωτισμού, θερμάνσεως, κινητηρίου ενεργείας, τηλεφώνου και ύδατος. 2.4.Συντήρησιν και επισκευήν του τεχνικού εξοπλισμού και των οχημάτων των χρησιμοποιουμένων δια την εκτέλεσιν των προγραμμάτων, συμπεριλαμβανομένων των ανταλλακτικών, εφ’όσον ταύτα υπάρχουσι επιτοπίως, καύσιμα, πετρέλαιον, λιπαντικά, έλαια δια τα οχήματα και τα μηχανήματα αυτών. 2.5.Προμήθειαν μηχανικώς κινουμένων οχημάτων και μεταφοράν δια ζώων και τα οδοιπορικά του προσωπικού εντός του Ελληνικού εδάφους. 2.6.Κατοικία κατάλληλος θα εξασφαλισθή εις το προσωπικόν της Οργανώσεως ως και εις τα πρόσωπα τα συντηρούμενα υπ’αυτών και άτινα ευρίσκονται εν Ελλάδι. 2.7.Δαπάνας, εκτελέσεως και διοικητικάς, αφορώσας την παραλαβή, εκφόρτωσιν, εναποθήκευσιν, μεταφοράς και χρησιμοποίησιν εντός της Ελλάδος οιωνδήποτε υλικών, εφοδίων και εξοπλισμού χορηγουμένων εις εκτέλεσιν προγράμματος τινος. 3)Συμφώνως προς την απόφασιν της 2ας Παγκοσμίου Συντελέσεως Υγείας και λαμβανομένων υπ’όψιν των κανονισμών ή κανόνων οίτινες ήθελον καθορισθή υπό της Παγκοσμίου Συνελεύσεως Υγείας, η Κυβέρνησις και η Οργάνωσις θα προβώσιν εις συμφωνίας όσον αφορά τους όρους πληρωμής της αξίας των αναλωσίμων υλικών και εφοδίων των χορηγηθέντων παρά της Οργανώσεως και παραμενόντων εν Ελλάδι μετά το πέρας των εργασιών προγράμματός τινος. Άρθρ.1.-Κατόπιν αιτήσεως της Κυβερνήσεως και συμφώνως προς τας κατευθυντηρίους αρχάς της Παγκοσμίου Συνελεύσεως Υγείας και του Εκτελεστικού Συμβουλίου, η Οργάνωσις θα παρέχη εις την Κυβέρνησιν τεχνικήν συμβουλευτικής φύσεως συνδρομήν ή ετέρας υπηρεσίας, αναλόγως των αναγκών και των πόρων τους οποίους αύτη θέλει καθορίσει και εντός των ορίων της οικονομικής αυτής δυνατότητος. Άρθρ.2.-Η Κυβέρνησις, οσάκις ζητεί τοιαύτην τεχνικήν συμβουλευτικής φύσεως συνδρομήν ή ετέρας υπηρεσίας, θα γνωστοποιή εις την Οργάνωσιν την φύσιν και το αντικείμενον του προγράμματος περί ου η αίτησις ως και πάσαν άλλην συνδρομήν, την οποίαν έλαβεν ή λαμβάνει εις τον τομέα τούτον. Άρθρ.3.-Λεπτομέρειαι αφορώσαι την τεχνικήν και διοικητικήν οργάνωσιν ως και την εκτέλεσιν τοιούτων προγραμμάτων θέλουσι περιληφθή εις ιδιαιτέραν συμφωνίαν, εν τη οποία θα καθορίζεται το σχέδιον εκτελέσεως συναφθησομένων μεταξύ της Κυβερνήσεως, αντιπροσωπευομένης υπό της Κρατικής Υπηρεσίας της επιφορτισμένης με τα ζητήματα της δημοσίας υγείας και της Οργανώσεως. Άρθρ.4.-Κατά την σύνταξιν και την εκτέλεσιν των προγραμμάτων, η Κυβέρνησις και η Οργάνωσις θα μεριμνήσουν δια την παροχήν του προσωπικού, του υλικού, των εφοδίων και των υπηρεσιών των αναγραφομένων εν των παραρτήματι της παρούσης συμφωνίας και θα αναλάβουν τας σχετικάς δαπάνας λαμβανομένων υπ’ όψιν των αναγκών των εν εκάστη περιπτώσει καθωρισμένων συμφώνως προς τας διατάξεις του άρθρ. 3. Άρθρ.5.-Η Κυβέρνησις και η Οργάνωσις δύνανται να συστήσουν συντονιστικόν μηχανισμόν, όστις ενδεχομένως θα απητείτο δια την διευκόλυνσιν της εκτελέσεως των προγραμμάτων και να καθορίσουν την κατάλληλον διοικητικήν διαδικασίαν εις ό,τι αφορά την διαχείρισιν των χρημάτων, του υλικού και των εφοδίων. Άρθρ.6.-Η Κυβέρνησις θα παρέχη κατά τρόπον συνεχή την συνδρομήν της εις την διαχείρισιν των προγραμμάτων των αναλαμβανομένων βάσει της παρούσης συμφωνίας, συμπεριλαμβανομένης της προϊούσης αναλήψεως των Οικονομικών ευθυνών. Άρθρ.7.-Η Κυβέρνησις θα δημοσιεύη πληροφορίας και θα παρέχη το κατάλληλον προς δημοσίευσιν υλικόν, εν σχέσει προς τα αποτελέσματα των υπό εκτέλεσιν προγραμμάτων και τα εκ τούτων πορίσματα. Άρθρ.8.-Αι διατάξεις του άρθρ. 4 της παρούσης συμφωνίας, ως και του Παραρτήματος δύνανται να τροποποιηθώσιν εις περίπτωσιν καθ’ ην συμπληρωματική βοήθεια ήθελε παρασχεθή παρά τρίτων εις τι πρόγραμμα.